शिल्पकला के इस हैरतअंगेज नमूने का सबसे रहस्यमय हिस्सा था नृत्य मंडप। हालांकि कुछ लोग इस मंडप को शिव और पार्वती के विवाह से भी जोड़ते हैं, क्योंकि पौराणिक कथाओं के मुताबिक महादेव और पार्वती का विवाह इसी जगह पर हुआ था। यही वजह है कि विजयनगर के राजाओं ने इस मंदिर में एक विवाह मंडप तैयार किया और इसे कुछ ऐसा रूप दिया जैसे अप्सराओं समेत तमाम देवी-देवता यहां नृत्य कर रहे हों। यहां अंकेश्वर है जिनके 3 पैर है। छत पर 12 टुकड़े हैं जिसमें सौ पत्ते हैं और बीच में एक कमल है। यह नाट्य मंदिर का पूरा ग्रेविटी इसी कमल में है ऐसा कहा जाता है। 15वीं शताब्दी में ही शिल्पकला की कुछ ऐसी नुमाइश हुई कि सदियों बाद भी विज्ञान को उस कला का जवाब नहीं मिला। महादेव की भक्ति में आज भी मंडप का वो खंबा नटराज रूप में अपना पैर उठाए नृत्य कर रहा है।